
cod F-RU-82                                                                                     Nr.RURPA/
Anexa la Decizia nr.

ANUNŢ
[bookmark: _Hlk199334519]      pentru organizarea concursului pentru ocuparea funcţiei contractuale de execuție vacante, pe perioadă nedeterminată, lacatus mecanic, la Formatia Baraj Pecineagu 1 - SGA Arges din cadrul Administrației Bazinale de Apă Argeș-Vedea
Administraţia Bazinală de Apă Argeş – Vedea, cu sediul în Calea Câmpulung, nr.6-8, Piteşti, județul Argeș, institutie publică de interes național, cu personalitate juridică, organizează concurs pentru ocuparea funcţiei contractuale de execuție, pe perioadă nedeterminată:
LACATUS MECANIC
La Formatia Baraj Pecineagu 1 – SGA Arges  din cadrul Administrației Bazinale de Apă Argeș-Vedea.
          Activitatea profesională a lăcătușului mecanic se va desfășura la sediul Formatiei Baraj Pecineagu 1, sat Sătic, comuna Rucar, judetul Arges.
Durata timpului de lucru si programul de lucru din cadrul Formatiei Baraj Pecineagu 1 se face dupa cum urmeaza : ture săptămânale 12 (ore zi/ore noapte). Tura: 7.00-19.00 – 19.00- 07.00
Condiţiile specifice necesare în vederea participării la concursul pentru ocuparea postului corespunzător funcţiei contractuale de execuție, de lăcătuș mecanic, la Formatia Baraj Pecineagu 1  – SGA Arges din cadrul Administrației Bazinale de Apă Argeș-Vedea sunt:
- studii medii
-vechime în specialitatea studiilor  : nu este cazul
-vechime în muncă: nu este cazul
-Cunostiinte: certificat sau diplomă de calificare in meseria de lăcătuș mecanic.
Calendar de desfăşurare al concursului pentru ocuparea funcţiei contractuale de executie vacante, pe perioadă nedeterminată, de lăcătuș mecanic, la Formația Baraj Pecineagu 1 - SGA Arges din cadru Administrația Bazinală de Apa Argeș-Vedea:
Concursul se va desfăşura la sediul Administrației Bazinale de Apă Argeș Vedea, adresa: Strada Calea Câmpulung, nr. 6-8, localitate Pitești, Judetul Argeș după următorul calendar:
[bookmark: _Hlk199336027]-17.08.2026 ora  10:00- data limită de depunere la registratura Administrației Bazinale de Apă Argeș Vedea a dosarelor de participare la concurs;     
-18.08.2026 ora 10.00  - selecţia dosarelor de concurs;
-19.08.2026 ora 10.00 - termen de afişare rezultate la selecţia dosarelor de concurs;
-20.08.2026 ora 10.00 -termen de depunere contestaţii cu privire la rezultatul selecţiei dosarelor de concurs;
-21.08.2026 ora 10.00 - termen de afişare a rezultatelor privind contestaţia la selecţia dosarelor de concurs;
-24.08.2026 ora 10.00 - desfăşurare probă scrisă;
-25.08.2026 ora 10.00 - termen de afişare rezultate proba scrisă;
-26.08.2026 ora 10:00 -  termen de depunere contestaţii cu privire la rezultatul probei scrise;
-27.08.2026 ora 10:00 - termen de afişare a rezultatelor privind contestaţia la rezultatele probei scrise;
[bookmark: _Hlk199336006]-28.08.2026 ora 10.00 -  susţinere interviu;
-31.08.2026 ora 10:00 -  termen de afişare a rezultatelor privind interviul;
-01.09.2026 ora 10:00  -  termen de depunere contestaţii cu privire la rezultatul interviului;
-02.09.2026 ora 10:00 - termen de afişare a rezultatelor privind contestaţia la rezultatele interviului;
-03.09.2026 ora 10:00 - termen de afişare a rezultatelor finale.
Conform art.35 al Hotărârii de Guvern nr.1336 din 2022, pentru înscrierea la concurs candidaţii vor prezenta un dosar care va conţine următoarele documente:
a)	formular de înscriere la concurs, conform modelului prevăzut la anexa nr. 2 din HG 1336/2022;
b)	copia actului de identitate sau orice alt document care atestă identitatea, potrivit legii, aflate în termen de valabilitate; 
c)	copia certificatului de căsătorie sau a altui document prin care s-a realizat schimbarea de nume, după caz;
d)	copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e)	copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)	cazierul judiciar sau, după caz, extrasul de pe cazierul judiciar;
g)	adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h)	curriculum vitae, model european;
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
         	Copiile de pe actele prevăzute la lit. b) - e), se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului.
Dosarele de concurs se aduc la Compartimentul Resurse Umane, Relații cu Publicul, Administrativ , apoi se depun la Registratura Administratiei Bazinale de Apa Arges Vedea  sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice în termen de 10 zile lucrătoare de la data afișării anunțului pentru ocuparea postului vacant.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la literele b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 10 MB, documentele fiind acceptate doar în formă lizibilă la adresa de e-mail: dispecer@daav.rowater.ro sau registratura.abaav@daav.rowater.ro
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.
Pentru ocuparea unui post contractual vacant candidaţii trebuie să îndeplinească următoarele condiţii generale conform art. 14 din Hotărârea de Guvern nr.1336 din 2022:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

BIBLIOGRAFIE
-Îndrumător pentru ridicarea calificării lăcătușilor mecanici din construcțiile de mașini, V.Răducu,N.Răducu, Gh.Rusu, Editura Tehnică București - 1979 
-Mecanică aplicată, manual clasa a X-a, Liliana Țenescu, Ilie Bănică, Sofia Stroe, Editura Sigma , 2005 
-Lăcătușerie generală, Emil Arieșan , Gheorghe Peptea , Editura Didactică și Pedagogică București,1976 
-Construcții hidrotehnice, Radu Prișcu, Editura Didactică și Pedagogică,1983 
-Asamblări mecanice, manual pentru clasa a XI-a și a XII-a , Aurel Ciocîrlea-Vasilescu,Mariana Constantin-Bucureşti: Editura CD PRESS, 2007 
- Acționări hidraulice si pneumatice, Simion Popescu,curs suport 2014-2015 
-Ordinul 138/2015 al MAI, publicat în MONITORUL OFICIAL nr.803 din 29 octombrie 2015 
-Legea 319/2006 - privind securitatea şi sănătatea în muncă; 
-Legea 307/2006 - privind apărarea împotriva incendiilor

Actele normative se actualizează cu modificările și completările ulterioare acestora.
TEMATICA
- Tipuri de pompe si motoare hidraulice 
- Clasificare sistemelor hidraulice, componente. 
- Scule de lăcătușerie și utilizarea lor 
- Prelucrarea metalelor 
- Asamblări mecanice 
-Calcule de suprafețe, volume, arii 
-Stingătoare de incendiu 
-Obligații SSM și SU
Informaţii suplimentare se pot obţine la sediul la Administrației Bazinale de Apă Argeș Vedea, adresa: Strada Calea Câmpulung, nr. 6-8, localitate Pitești, Judetul Argeș sau la numărul de telefon 0248.223.449, interior 117, persoană de contact: Luiza Mărchidan - secretar comisie de concurs şi comisie de soluţionare a contestaţiilor.

DIRECTOR
Bogdan Angelin DAVID

Sef Serviciu Resurse Umane Relatii cu Publicul Administrativ
Alina CICU-DRAGOMIR

Întocmit 
Secretar Comisie de Concurs
Luiza MĂRCHIDAN









Adresa de corespondență:	Calea Câmpulung,nr.6-8,C.P.110147,Pitești,jud.Argeș	Tel:+4 0248 223449|+4 0248 218250	Fax:+4 0248 220878 |+4 0248 211549	Email:dispecer@daav.rowater.ro	registratura.abaav@daav.rowater.ro			Cod Fiscal : RO 24427093 / 05.09.2008	Cod IBAN : RO 93 TREZ 0465 0220 1X01 3903				Pagina 1 

		                            



Adresa de corespondență:	Calea Câmpulung,nr.6-8,C.P.110147,Pitești,jud.Argeș	Tel:+4 0248 223449|+4 0248 218250	Fax:+4 0248 220878 |+4 0248 211549	Email:dispecer@daav.rowater.ro	registratura.abaav@daav.rowater.ro			Cod Fiscal : RO 24427093 / 05.09.2008	Cod IBAN : RO 93 TREZ 0465 0220 1X01 3903				Pagina 2 

		

image1.png
e




image2.png
MINISTERUL MEDIULUI,
APELOR SI PADURILOR





image3.png
A\ ADMINISTRATIA NATIONALA

APELE ROMANE

ADMINISTRATIA BAZINALA DE APA ARGES-VEDEA

(/

®




